Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 571

e) az elemzések elkészítésekor vagy a legjobb becslés elvét kell alkalmazni a bizonytalanságok figyelembevételével együtt, vagy ésszerûen konzervatív feltételezésekkel kell élni. 3.2.6.0500. Létre kell hozni a szükséges balesetkezelési eszközöket, és ki kell dolgozni a súlyosbaleset-kezelési útmutatókat a részletesen elemzett tervezési alapon túli események – beleértve a zóna teljes megolvadásával járó súlyos baleseti folyamatok – következményeinek hatékony csökkentésére úgy, hogy a környezet és a lakosság veszélyeztetése a balesetkezelési eljárások és eszközök sikeres mûködése esetén elõre meghatározott, kezelhetõ szint alatt maradjon. 3.2.6.0600. A balesetkezelési eszközökre csak az ésszerûség mértékének megfelelõ mértékben kell alkalmazni a biztonsági rendszerekre elõírt speciális tervezési követelményeket. A balesetkezelésieszközök nem befolyásolhatják kedvezõtlenül a tervezési alapba tartozó biztonsági funkciók teljesülését. 3.2.6.0700. Intézkedéseket kell tenni a nagynyomású zónaolvadási folyamatok megelõzésére úgy, hogy azok ne jelentsenek domináns kibocsátási kockázatot. 3.2.6.0800. Intézkedéseket kell tenni a konténment zónaolvadék által okozott károsodásának megelõzésére, vagy a következmények ésszerû mértékben való enyhítésére. 3.2.7. A nukleáris biztonság igazolása Alapkövetelmények 3.2.7.0100. A tervezési alapra vonatkozó általános nukleáris biztonsági követelmények teljesülésének igazolására használt tervezõ- és elemzõeszközöket, modelleket és modellrészeket, valamint a bemenõ adatokat verifikálni és validálni kell. Az elemzési eszközök validációját a megfelelõ nemzetközileg elérhetõ adatok alapján kell bemutatni. Az elemzési modellek verifikációját az elemzést, valamint a tervezést végrehajtó munkavállalótól, munkacsoporttól független munkavállalónak, munkacsoportnak is el kell végeznie. 3.2.7.0200. A tervezési alap meghatározása, valamint a várható üzemi események és a tervezési üzemzavarok elemzése során felhasznált adatok megfelelõségét fizikai adatok, kísérletek, vagy más megfelelõ eszközök segítségével kell igazolni. A fennmaradó bizonytalanságok ellensúlyozása érdekében megalapozott, ésszerû mértékben konzervatív feltételezéseket – elsõsorban a kezdeti és peremfeltételek konzervatív megválasztásával – kell alkalmazni. 3.2.7.0300. Érzékenységi vizsgálatokat kell végezni a feltételezések, a felhasznált adatok és számítási módszerek bizonytalanságának értékelésére. Ahol az elemzés eredményei érzékenyeknek bizonyulnak a modell feltételezéseire, ott további elemzéseket kell végezni az elõzõtõl független módszerek és eljárások használatával. 3.2.7.0400. A nukleáris biztonság igazolására szolgáló elemzéseket oly módon és olyan mélységben kell dokumentálni, hogy azok az atomerõmûvi blokk teljes élettartama során megismételhetõk, független szakértõk által felülvizsgálhatókésmódosíthatóklegyenek,továbbáazazokbanalkalmazottkonzervativizmusmértékeésazelemzés alapján rendelkezésre álló tartalékok mértéke felülvizsgálható és újraértékelhetõ legyen. 3.2.7.0500. Az atomerõmûvi blokk élettartama során minden, a nukleáris biztonság szempontjából fontos rendszereket, rendszerelemeket érintõ, az engedélyezett állapottól eltérõ helyzetet okozó beavatkozás, módosítás megfelelõségét biztonsági elemzéssel kell igazolni. 3.2.7.0600. A tervezési fázis során végrehajtott biztonsági elemzéseket a tervezés lezárásakor, valamint az atomerõmûvi blokk teljes élettartama során, ciklikusan felül kell vizsgálni, és szükség esetén módosításokat kell végrehajtani determinisztikus és valószínûségi biztonsági elemzések eredményei alapján. Az azonosított hiányosságokat értékelni kell, és a biztonsági jelentõség függvényében kell döntést hozni a szükséges intézkedésekrõl. 3.2.7.0700. A felülvizsgálat során figyelembe kell venni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes